
ARTICOLE RELAȚIONATE 
  16 mai 1812 - 7 iulie 1997 
  Fost diplomat român despre Ucraina: România să 
revendice Bucovina de Nord, Herţa şi judeţele de la Dunăre 
  Ucrainizarea în regiunea Cernăuți continuă. Românii 
din nordul Bucovinei au rămas fără trei școli românești într-o singură zi 
Pe 7 iulie 1997, Senatul României ratifica ceea ce este cunoscut drept 
„Tratatul cu privire la relațiile de bună vecinătate și cooperare dintre 
România și Ucraina”. 
Documentul fusese semnat, inițial, de către miniștrii de externe ai celor două 
țări, pe 3 mai la Kiev, iar apoi de către cei doi președinți, la 2 iunie 1997 la 
Neptun. Interesant este că actul ar putea fi denunțat oricând de autoritățile 
române, tratatul prevăzând și că poate fi denunțat cu un an înainte de 
expirarea valabilității, care se reînoiește automat la 5 ani, după trecerea celor 
10 ani de valabilitate inițială. Practic, putea fi denunțat acum trei ani, fără 
nicio problemă de autoritățile române sau la fel de bine în 2011, așa cum ar 
putea fi anulat în 2021. 
La data votării acestui act, președintele Senatului era Petre Roman, ministrul 
de Externe – Adrian Severin, președinte al României – Emil Constantinescu. 
Profesorul Tiberiu Tudor, a explicat într-un interviu acordat revistei Art-
emis, că președintele României de atunci, Emil Constantinescu, a promis încă 
din ianuarie 1997 că va recunoaște „realitățile istorice” în ceea ce privește 
relația dintre țara noastră și Ucraina, deși nu avea niciun mandat să facă 
asemenea declarații. Președintele Constantinescu a cedat inclusiv Insula 
Șerpilor, un alt teritoriu al României luat cu forța de URSS, după terminarea 
războiului, în 1948! 
„În anul 1997, imediat după preluarea puterii de către Convenția Democrată, 
am fost luați prin surprindere de câteva declarații contrare interesului 
național pe termen lung ale rectorului Universității noastre, profesorul Emil 
Constantinescu, devenit președinte al României. Printre altele, la conferința 
de la Davos, în ianuarie 1997, și-a declarat disponibilitatea pentru ceea ce a 
numit „sacrificiul istoric"- recunoașterea dreptului de succesiune a Republicii 
Ucraina asupra teritoriilor românești ocupate prin forță de către defuncta 
Uniune Sovietică. Trebuie subliniat că aceste declarații ale președintelui 
Constantinescu au fost făcute fără un minim mandat, cel din partea 
Parlamentului României. În discuțiile pe care le-am avut cu profesorul 
Constantinescu am realizat că este insensibil la ceea ce eu și mulți colegi 
consideram interese naționale strategice ale României, la est și la vest ”, a 
afirmat profesorul Tudor, autorul cărții „Istoria unei trădări naționale - 
Tratatul cu Ucraina ” 
  
Atitudinea capitulardă și dezonorantă a Guvernanților de atunci este 
nejustificată mai ales că în 1991, Parlamentul României anunțase oficial că nu 
recunoaște orice încercare de legitimizare din partea Ucrainei asupra 
teritoriilor românești luate cu forța de către URSS. 
 
Mai mult, în 1993, Guvernul României a notificat omologii ucraineni că în 
urma dispariției Uniunii Sovietice în 1991, tratatul de frontieră dintre cele 
două părți din 1961 a devenit caduc. Tratatul din 1961 recunoștea granița 
impusă României după pierderea celui de-al doilea război mondial, iar faptul 
că partea română îl denunța ca și caduc afirma clar necesitatea unei noi 
negocieri! 
 
„In Declarația Parlamentului României din 28 noiembrie 1991, adoptată cu 
unanimitate de voturi în ședința Camerelor reunite, se spune: 
Parlamentul României, luând cunoștință de hotărârea autorităților de la Kiev 
de a organiza la 1 decembrie 1991 un referendum asupra independenței 
Republicii Ucraina 
- declară solemn că referendumul organizat de autoritățile de la Kiev în 
teritoriile românești încorporate cu forța în cadrul fostei U.R.S.S. - respectiv 
Bucovina de Nord, ținutul Herța, ținutul Hotin precum și în județele din sudul 
Basarabiei - este nul și neavenit, precum și consecințele acestuia. 
- cere parlamentarilor și guvernelor tuturor statelor care vor recunoaște 
independența Ucrainei să declare expres că această recunoaștere nu se 
extinde și asupra teritoriilor românești menționate. 
- solicită Guvernului țării să înceapă de urgență negocieri cu autoritățile de la 
Kiev în problema teritoriilor românești anexate cu forța de U.R.S.S. 
 
Tot în acest sens, în aprilie 1993, Guvernul Român notifică Guvernului 
Ucrainean faptul că, urmare a dispariției Uniunii Sovietice și a apariției la 
frontiera de est a României a două noi state independente, Ucraina și 
Republica Moldova, Tratatul privind regimul frontierei de stat româno-
sovietice, colaborarea și asistența mutuală în problemele de frontieră, 
încheiat în 1961, a devenit caduc. Se afirmă, de asemenea, disponibilitatea 
Părții române de a începe negocierea cu Partea ucraineană a unui acord în 
acest domeniu. 
Tratatul din 1961 confirma frontiera sovieto-română impusă prin Tratatul de 
Pace de la Paris din 1947 și Protocolul Groza-Molotov din 1948, în condițiile 
ocupației sovietice, sfera sa de reglementare limitându-se, desigur, la 
problemele regimului de frontieră și ale colaborării și asistenței mutuale. 
 
Notificarea caducității Tratatului din 1961 cu Uniunea Sovietică, ca urmare a 
dispariției acesteia ca subiect de drept internațional, și exprimarea 
disponibilității de negociere cu noul stat apărut la frontiera de est a României 
- Republica Ucraina - era un act menit să deschidă câmpul discuției problemei 
frontierei dintre România și Ucraina, în spiritul Actului Final de la Helsinki”, 
consideră profesorul Tudor. 
Profesorul Tudor afirmă că opinia publică a fost indusă în eroare de o 
campanie de manipulare, ai cărei artizani au fost Convenția Democratică 
(CDR), aflată atunci la Guvernare și președintele Constantinescu, iar unealta 
principală a fost abia înființatul PRO TV. 
O extraordinară campanie de manipulare a opiniei publice și a 
parlamentarilor este pusă în funcțiune. Principalii artizani ai acestei acțiuni 
sunt președintele Emil Constantinescu, președintele Senatului Petre Roman și 
ministrul de externe din acea perioadă, Adrian Severin. 
„Nimeni nu a venit să spună că, de fapt, la îndemnul lui Silviu Brucan, 
„ideologul”, prin intermediul PRO TV, au acționat cei doi oameni de stat, 
Petre Roman și Adrian Severin. Iar președintele Emil Constantinescu a semnat 
tratatul ca pe un document de rând, măsurat de o iresponsabilitate pe care 
astăzi nu o recunoaște”, a afirmat profesorul Tudor în cartea sa  „Istoria unei 
trădări naționale - Tratatul cu Ucraina”. 
  
Concluzia îi aparține regretatului academician, profesor și istoric, Florin 
Constantiniu:  
 
„În 1997, pentru prima dată de la constituirea României Mari, un guvern 
român a cedat părți ale teritoriului național fără a fi amenințat cu agresiunea 
(ca în 1940), sau fără a se gasi sub presiunea ocupantului străin (ca în 1944 și 
1947). Opinia publică românească nu a perceput dimensiunea dramatică a 
evenimentului. Cartea profesorului Tiberiu Tudor dezvăluie gravele erori 
săvârșite de factorii decizionali ai țării în desfășurarea negocierilor și în 
redactarea Tratatului, precum și de parlamentarii chemați să-l ratifice. 
Românii trebuie să cunoască adevărul într-o problemă capitală, în care 
cenzura, manipulările, propaganda și presiunile exercitate de Putere au 
ocultat sensul real al negocierilor și al Tratatului.” 
  
 
 
 
Dragă cititorule, 
dacă ți-a plăcut acest articol, te rugăm ceva. 
 
De peste 5 ani, ActiveNews este vocea pe care sute de mii de români o 
primesc în fiecare zi, dar care în același timp fisurează stabilimentul politic și 
economic care dorește să supună și România. 
ActiveNews este un site independent din punct de vedere editorial, ceea ce 
înseamnă că ne stabilim singuri prioritățile și strategia. Jurnalismul nostru 
este liber de influențe comerciale și nu este influențat de către moguli, 
milionari sau acționari. 
Nimeni nu-l editează pe editorul nostru. Nimeni nu ne direcționează opiniile. 
Aceste aspecte sunt de o importanță critică într-o țară în care mass-media 
corporatistă face legea. Într-o Românie în care interesele economice ale 
marilor jucători dictează reacția presei, și nu interesul pe termen lung al 
acestui popor. 
ActiveNews este singurul loc din .ro unde ați putut citi despre fapte și oameni 
care altfel nu ar fi apărut niciodată pe piața media din România. Știi bine asta. 
Am câștigat împreună multe bătălii, văzute și nevăzute, dar Țara are nevoie 
de mai mult decât simpla noastră supraviețuire. Țara Noastră are nevoie de 
jurnalism curat, scris cu gândul la valorile pe care le-am primit de la înaintașii 
noștri. Țara noastră are nevoie de curaj pentru a expune impostura și 
trădarea, iar pentru asta e nevoie de informație. Informație, nu diversiune 
sau 
 
